cyanic-selkie/wikianc huggingface dataset:
தமிழின் அகரமுதலிகள் வரலாறு
ஐரோப்பியப் பாதிரிகள்
முதன் முதலில் சொற்களின் எழுத்துக்கள் அனைத்தையும் நோக்கி அகராதி முறையைக் கையாண்டவர்கள் 17 ஆம் நூற்றாண்டின் இறுதியில் வந்த ஐரோப்பியப் பாதிரிகளேயாவர்.இவர்கள் கையாண்ட முறையில் நமக்கு விளைந்த நன்மைகள் பல. முதலாவது, பிற மொழிகளில் செப்பமாக அமைந்துள்ள அகராதி முறையைத் தமிழ் அகராதியிலும் கையாள முடிந்தது. இரண்டாவது, பாதிரிமார்களுக்குத் தமிழ் புதிய வேற்று மொழியாகையினாலே, இம்மொழியிலுள்ள எல்லாச் சொற்களுக்கும் இவர்கள் பொருளுணர வேண்டியவர்களாயிருந்தனர். ஆகவே, அருஞ்சொல், எளியசொல் என்ற வேற்றுமையின்றி, எளிய சொற்களுக்கும் பொருள் விளக்கம் செய்யவேண்டியது அவசியமாயிற்று. மூன்றாவது, நூல் வழக்கிலன்றிப் பொதுமக்கள் பல்வேறிடங்களிலும் சிதைத்து வழங்கிவந்த சொற்களும் அகராதியில் இடம் பெற்றன. அவர்கள் கல்விபெறாத கீழ்த்தர மக்களோடும் பழகிவந்தார்கள். அம்மக்கள் பேசுவதை உணர்வதும் அவர்கள் வழங்கும் சொற்களை உணர்வதும் அவசியம். எனவே, அவ்வழக்குச் சொற்களும் அகராதியிற் காணுதல் வேண்டும். இவ்வாறாகத் தமிழ் மக்களுள் பல இனத்தவர்களும் வழங்கும் சொற்கள் எல்லாம் அகராதிகளில் அமைவதற்கு இப்பாதிரிகளே வழிகாட்டியாயிருந்தார்கள்.
யாழ்ப்பாண அகரமுதலி
சுமார் 1833-ல் யாழ்ப்பாணத்து அமெரிக்கன் மிஷன் அதிகாரிகள் தமிழ் அகராதியொன்றும், தமிழ்-ஆங்கில அகராதியொன்றும், ஆங்கிலத்-தமிழ் அகராதியொன்றும் இயற்றவேண்டும் என்று ஏற்பாடு செய்தனர். திஸ்ஸெரா, பெர்ஸிவல் பாதிரியார் முதலியவர்களின் துணைகொண்டு நைட் பாதிரியார் இவ்வகராதிகளுக்குரிய சொற்களைத் திரட்டி வந்தனர். இங்ஙனம் தொகுத்ததை ஆதாரமாகக் கொண்டு யாழ்ப்பாணத்தில் சந்திரசேகர பண்டிதர், ஒரு தமிழ் அகராதி இயற்றி முடித்தனர். இதற்குச் சென்னைகளத்தூர் வேதகிரி முதலியார் ஓர் அனுபந்தமும் சேர்த்தனர். இது ஸ்பால்டிங் பாதிரியாரால் 1842-ல் வெளியிடப்பட்டது. யாழ்ப்பாண அகராதி என்றும், மானிப்பாய் அகராதி என்றும் வழங்கியது இதுவே. தமிழ் மொழியிலுள்ள எல்லாச் சொற்களையும் அடக்க முயன்ற அகராதிகளில் இதுவே முதலாவது.
அமெரிக்கன் மிஷன் அதிகாரிகள் தொடங்கியமற்றை அகராதிகளும் வெளிவரலாயின. ஆங்கில-தமிழ் அகராதி வேலை ஹச்சிங்க்ஸ் பாதிரியாரால் மீண்டும் நடைபெற்றது. இவ்வகராதியை 1842-ல் வின்ஸ்லோ பதிப்பித்தனர். இதற்குச் சில ஆண்டுகட்கு முன்னர் சுமார் 1830-ல் தமிழ் ஆங்கில அகராதி யொன்று டாக்டர் ரொட்லர் என்பவரால் இயற்றப்பட்டது. இதனைத் திருத்தஞ் செய்வதற்கு இரண்டு தமிழ்ப் பண்டிதர்களையும் ஹக்நெஸ், ராபர்ட்ஸன் என்பவர்களையும் நியமனஞ் செய்தனர். முதற்பகுதி கவர்னர் ஜெனரல் பென்டிங் பிரபுவிற்கு உரிமையாக்கப்பட்டு 1834-ல் வெளிவந்தது. ராபர்ட்ஸன் இறந்து போகவே, டெய்லர் பாதிரியாரும் வேங்கடாசல முதலியாரும் இவ்வகராதி வேலையை மேற்கொண்டனர்.
யாழ்ப்பாணமும், தமிழகமும்
ரொட்லர் அகராதி வெளிவந்த சில காலத்திற்குப் பின்னர்த் தமிழ்-ஆங்கில அகராதிக்காக, யாழ்ப்பாணத்து அமெரிக்கன் மிஷன் சார்பில் தொகுக்கப்பட்ட சொற்களை வின்ஸ்லோ சென்னையில் 1862-ல் பதிப்பித்தனர். இப்பதிப்பு வேலையில் பல சிறந்த வித்துவான்கள் பலவாறு உதவி செய்துவந்தனர். இவர்களில் இராமாநுஜகவிராயர், விசாகப் பெருமாளையர், வீராசாமிச் செட்டியார் முதலிய அறிஞர்களை இங்கே குறிப்பிடல் தகும். இவ்வகராதியில் 67,452 சொற்கள் உள்ளன. இருவகை வழக்கிலுமுள்ள சொற்கள் மிகக் கூட்டப்பட்டன; பலவகையான சாஸ்திரச் சொற்கள் விளக்கப்பட்டன; ஆசிரியர்கள், புலவர்கள், வீரமக்கள், தெய்வங்கள் முதலியோர்களின் பெயர்களும் இதிற் சேர்க்கப்பட்டன.
தமிழ்-ஆங்கில அகராதி செப்பமிடல்
தமிழ்-ஆங்கில அகராதி பலவகையில் செப்பமடைய இடமிருந்தது.
மேற்குறித்த அம்சங்களிற் பெரும்பாலுங்கொண்டு திருத்த மெய்தியது சென்னைப் பல்கலைக் கழகம் வெளியிட்டுள்ள தமிழ்-லெக்ஸிகன் ஆகும். இதுவும் அரசினர் ஆதரவில் சாண்ட்லர் என்ற அமெரிக்கன் மிஷன் பாதிரியாரால் தொடங்கப்பெற்று, தமிழ் வித்துவான்களின் உதவி கொண்டு, ஆங்கிலமும் தமிழுங்கற்ற ஆசிரியர்களால் முற்றுப்பெற்றது. இதிலும் பல குறைகள் உள்ளன. அகரமுதலி வேலை, மேலும் மேலும் நடைபெற்றுக்கொண்டே செல்லவேண்டியது என்பதே அறிவியல் அடிப்படையிலான உண்மையாகும்.
மொழி வளர்ச்சிக் காரணி
மொழியின் வளர்ச்சி, நமது வாழ்க்கையின் வளர்ச்சியைப் பொறுத்தது. இம்மொழி வளர்ச்சிக்குச் சொல்லின் வளர்ச்சி, ஒரு சிறந்த அறிகுறியாயுள்ளது. நமது வாழ்க்கை வளமுறுவதானால், சொற்கள் பெருகிக் கொண்டுதான் செல்லும். அகரமுதலி வேலைக்கு எல்லையே இல்லை. குறைபாடுகளைத் திருத்துவதும் சொற்களின் பிறப்பு வரலாற்றை மொழிநூல் முறையில் உணர்த்தி ஜாதகம் கணிப்பதுபோல் விவரங்கள் தருவதும், சொல்லின் வடிவங்களையும் பொருள்களையும் காலக்கிரமத்தில், வரலாற்று முறையில் நிறுவி, இன்ன சொல் இன்ன காலத்தில் இன்ன வடிவம் பெற்றது, இன்ன சொல் இன்ன காலத்தில் இன்ன பொருள் பெற்றது என்பன முதலிய விவரங்களை நூல்களின் ஆதாரங்கொண்டு தெளித்து உணர்த்துவதும், புதுச்சொற்களைச் சேர்ப்பதும் கலைக் குறியீட்டு மொழி அகராதிகளையும், கொடுந்தமிழ், திசைச் சொல் பற்றிய அகராதிகளையும் சொற்பிறப்பு அகராதிகளையும் இயற்றுவதும் தமிழ் மொழி வளர்ச்சிக்கு இன்றியமையாத பெருஞ்செயல்களாகும். சுருங்கச் சொல்லின், ஆங்கிலத்திலுள்ள நூதன ஆங்கிலப் பேரகராதி (New English Dictionary) யின் முறைகளை முற்றும் தழுவி, ஒரு தமிழ்ப் பேரகராதி இயற்றுதல் தமிழ் அறிஞர்களது கடமையாகும்.
மேற்கோள்கள்
பகுப்பு:அகராதிகள்
கேமர் ரோச்
கெமர் அந்திரே ஜமால் ரோச் (Kemar Andre Jamal Roach, பிறப்பு: 30 சூன் 1988) பார்படோசு நாட்டுத் துடுப்பாட்டப் பந்து வீச்சாளர். இவர் 2006 ஆம் ஆண்டில் இலங்கையில் இடம்பெற்ற 19-வயதிற்குட்பட்டோருக்கான உலகக்கிண்ணத் துடுப்பாட்டப் போட்டிகளிலும், மற்றும் 2011 உலகக்கிண்ணப் போட்டிகளிலும் மேற்கிந்தியத்தீவுகள் துடுப்பாட்ட அணிக்காக பங்குபற்றியவர். தேர்வு, மற்றும் ஒருநாள் துடுப்பாட்டப் போட்டிகளிலும் பங்குபற்றி வருகிறார். விரைவுப் பந்துவீச்சாளரான இவர் 150 கிமீ/மணி வேகத்தில் பந்து வீசக்கூடியவர்.
2011 உலகக்கிண்ணத்துக்கான ஆரம்பநிலைப் போட்டி ஒன்றில் நெத்ர்லாந்து அணிக்கு எதிராக விளையாடி ஒரு பந்துப்பரிமாற்றத்தில் மூன்று இலக்குகளை வீழ்த்தினார். இதே போட்டியில் 27 பந்துகளுக்கு ஆறு இலக்குகளை வீழ்த்தியிருந்தார்.
வெளி இணைப்புகள்
பகுப்பு:1988 பிறப்புகள் பகுப்பு:மேற்கிந்தியத் துடுப்பாட்டக்காரர்கள் பகுப்பு:பார்படோசு விளையாட்டு வீரர்கள் பகுப்பு:வாழும் நபர்கள்
பல்வந்த் சிங் (ஹரியானா அரசியல்வாதி)
பல்வந்த் சிங் (Balwant Singh), என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். இவர் சாதுரா சட்டமன்றத் தொகுதியிலிருந்து பாரதிய ஜனதா கட்சியின் பிரதிநிதியாக அரியானா சட்டமன்ற 2014ஆம் ஆண்டு தேர்ந்தெடுக்கப்பட்டார். இவர் 204-2019 காலகட்டத்தில் சட்டமன்ற உறுப்பினராக பணியாற்றினார்.
ஆங்கூர்பாளையம் ஊராட்சி
ஆங்கூர்பாளையம் ஊராட்சி (Angoorpalayam Gram Panchayat), தமிழ்நாட்டின் தேனி மாவட்டத்தில் உள்ள கம்பம் வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
பல்வந்த் சிங் (ஹரியானா அரசியல்வாதி)
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:அரியானா அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
ஆங்கூர்பாளையம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாவட்டத் தொடக்கக் கல்வி அதிகாரி
மாவட்டத் தொடக்கக் கல்வி அதிகாரி என்பவர் தமிழ்நாட்டில் ஒவ்வொரு மாவட்டத்திலும் உள்ள தொடக்கப்பள்ளிகள் மற்றும் நடுநிலைப்பள்ளிகளுக்கான தலைமை அதிகாரியாவார். இவர் உதவித் தொடக்கக் கல்வி அதிகாரிகள் துணையுடன் அரசு மற்றும் அரசு உதவி பெறும் தொடக்கப் பள்ளிகள் மற்றும் நடுநிலைப் பள்ளிகளின் நிருவாகங்களைக் கண்காணிப்பு செய்து பள்ளிக் கல்வி மேம்பாட்டிற்கான பணிகளை மேற்கொளகிறார். இந்த மாவட்டத் தொடக்கக் கல்வி அதிகாரி பணியிடம் மாவட்டக் கல்வி அதிகாரி நிலையிலானது.
பகுப்பு: தமிழ்நாடு அரசு பகுப்பு:நிர்வாக அலகுகள் பகுப்பு:தமிழ்நாட்டில் கல்வி
போவத்தென்னை அணை
போவத்தென்னை அணை என்பது இலங்கையின் போவத்தென்னையில் அமைந்துள்ள ஓர் அணை ஆகும். இது ஒரு ஈர்ப்புசக்தி அணை ஆகும். இதன் உயரம் 100 அடிகள் (30 மீற்றர்) ஆகும். இவ்வணை 1961 ஆம் ஆண்டு சூன் மாதம் கட்டப்பட்டது. அத்துடன் இது நீர்வடிகாலமைப்பில் முக்கிய இடம் விகிக்கின்றது. இவ்வணையின் கீழ் நீர் மின்சாரத்தைப் பிறப்பிப்பதற்காக ஒரு நீர் மின்னிலையம் 1800 மீற்றர் ஆழத்தில் அமைந்துள்ளது.
மேற்கோள்கள்
பகுப்பு:இலங்கையில் உள்ள அணைகள்
முக்குழியாட்டம்
எலுமிச்சங்காய் அளவுள்ள இரும்புக் குண்டுகளை உருட்டிப் பெரியவர்கள் பொழுதுபோக்காக விளையாடும் விளையாட்டு முக்குழியாட்டம்.
ஆடும் முறை
கெட்டியான தரையில் 3 குழிகள் உருவாக்கப்படும். குழியில் விழுமாறு குண்டுகள் உருட்டப்படும். குழிகள் நேர்க்கோட்டில் இருக்கும். அதே நேர்க்கோட்டுத் திசையிலிருந்து குண்டை உருட்டுவர்.
முதல் குழியில் விழுந்தால் 1 பழம்.
இரண்டாம் குழியில் விழுந்தால் 2 பழம்.
மூன்றாம் குழியில் விழுந்தால் 3 பழம்.
அதிக பழங்கள் வாங்கியவர் வெற்றி.
கருவிநூல்
பகுப்பு:தமிழர் விளையாட்டுகள்
வெளிக் கருவம்
Right|thumb|300px| வெளிக் கருவம் புவிநடுக்கவியலின்படி (Seismology), புவியின் கருவம் (core) இரண்டு பாகங்களைக் கொண்டது. அவை உட் கருவம் மற்றும் வெளிக் கருவம் (Outer core) ஆகும். இந்த புவியின் வெளிக் கருவத்தின் அடுக்கு சுமார் 2,266 கிமீ (1.408 மைல்) தடித்தது. இது இரும்பு-நிக்கல் உலோகக்கவையினால் ஆனது. மேலும், இது மூடகத்திற்கும் மற்றும் உட் கருவத்திற்கும் இடையில் புவியின் மேற்பரப்பிலிருந்து சுமார் 5,150 கிமீ (3,200 மைல்) கீழே அமைந்துள்ளது.
பண்புகள்
வெளிக் கருவத்தின் வெப்பநிலை வெளிப்பகுதிகளில் 4400 டிகிரி செல்சியஸ் (8000 °F) வரையும், உட் கருவத்தின் அருகே 6100 டிகிரி செல்சியஸ் (11000 °F) வரையும் இருக்கிறது. அதை கணினியில் மாதிரி செய்து பார்த்த போது அதன் உயர் வெப்பநிலை காரணமாக, வெளிக்கருவம் மிகக் குறைந்த கூழ்மத்தன்மை உடைய திரவ நிலையில் இருப்பது தெரிய வருகிறது. மேலும், இதனால் தான் இதற்குக் கொந்தளிப்பு தன்மையும் உள்ளது என கருதப்படுகிறது. இந்த இரும்பு-நிக்கல் உலோகக்கலவை கூழ்மத்தன்மை காரணமாக புவி சுழலும் போது வெளிக் கருவமும் சுழல்கிறது. இந்தச் சுழலோட்டம் காரணமாகத்தான் புவியின் காந்தப்புலம் உருவாகிறது என நம்பப்படுகிறது. இந்தக் காந்தப்புலத்தின் வலிமை புவியின் வெளிக் கருவத்தில் 25 காஸ் (Gauss) ஆகும். இது புவியின் மேற்பரப்புடன் ஒப்பிடுகையில் 50 மடங்கு அதிகம். உட் கருவத்தில் உள்ள அதே இரும்பு-நிக்கல் உலோகக்கலவை இதிலும் இருந்த போதிலும் இதன் அழுத்தம் உட்கருவத்தின் அதீத அழுத்தத்திற்கு இணையாக இல்லை (அதீத அழுத்ததில் இரும்பு தனது அணு பிணைப்பை விடுவித்து உருக முடியாது). எனவே, வெளிக் கருவம் திரவ நிலையில் உள்ளது. கந்தகம் மற்றும் ஆக்சிசனும் இதில் இருக்கலாம்.
இதன் வெப்பம் மூடகத்தை நோக்கிச் செல்வதால் உட் கருவம் உறைந்து விரிவடைகிறது. இந்த விரிவடைதல் வருடத்திற்கு 1மி.மீ என கணக்கிடப்பட்டுள்ளது.
வாழ்க்கையில் இவை எற்படுத்தும் விளைவு
சூடான இரும்பு அணுக்கள் தொடர்ச்சியாக நகரும் போது காந்தப்புலம் உருவாகிறது. அதே போல, புவியின் அடியில் சூடான இரும்பு (வெளிக் கருவம்) திரவ நிலையில் சுழல்வதால் புவியின் காந்தப்புலம் உருவாகிறது. இந்த புவியின் காந்தப்புலம் இல்லையென்றால் நாம் சூரியனின் காஸ்மிக் கதிர்களால் பெரும் பாதிப்புக்கு உள்ளாவோம்.
மேற்கோள்கள்
பகுப்பு:புவி பகுப்பு:புவிக்காந்தவியல்
பரப்பாகரம் அய்யனார் கோயில்
பரப்பாகரம் அய்யனார் கோயில் தமிழ்நாட்டில் திருவாரூர் மாவட்டம், பரப்பாகரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணா புஸ்கலா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கம்லா பெனிவால்
கம்லா பெனிவால் (Kamla Beniwal) (பிறப்பு 12 ஜனவரி 1927) ஓர் இந்திய அரசியல்வாதியாவார். இவர் இந்திய தேசிய காங்கிரஸ் கட்சியின் மூத்த உறுப்பினராக இருந்தார். ராஜஸ்தானில் வெவ்வேறு காலங்களில் வெவ்வேறு பதவிகளில் பணியாற்றியவரும், துணை முதலமைச்சராக இருந்தவரும் ஆவார். பின்னர் அவர் 2009 மற்றும் 2014 க்கு இடையில் வெவ்வேறு இந்திய மாநிலங்களின் ஆளுநராக பணியாற்றினார். 1954 ஆம் ஆண்டில் தனது 27 வயதில் ராஜஸ்தானில் முதல் பெண் அமைச்சரானார். 2003 ஆம் ஆண்டில் இராஜஸ்தானின் துணை முதல்வராக பணியாற்றினார். இவர் 2009 ஆம் ஆண்டில் திரிபுராவிலும், 2009 - 2014 காலகட்டத்தில் குஜராத்திலும், 2014 ஆம் ஆண்டில் மிசோரத்திலும் ஆளுநராகப் பணியாற்றினார். இவரே வடகிழக்கு மாநிலத்தின் ஆளுநராகப் பணியாற்றிய முதல் பெண்ணும் இவரேயாவார்.சுதந்திரப் போராட்டத்தில் அவர் செய்த பங்களிப்பை அங்கீகரிக்கும் விதமாக முன்னாள் பிரதமர் இந்திரா காந்தி அவருக்கு தாமிரப்பத்திரம் வழங்கி கௌரவித்தார்.
அரசியல் வாழ்க்கை
கல்வியை முடித்த பின்னர் அவர் இந்திய தேசிய காங்கிரஸில் சேர்ந்தார்.
1954 ஆம் ஆண்டில், தனது 27 வயதில், சட்டமன்றத் தேர்தலில் வெற்றி பெற்று, ராஜஸ்தான் மாநில அரசாங்கத்தில் அமைச்சரானார். பெனிவால் 1954 முதல் ராஜஸ்தானில் அடுத்தடுத்து வந்த காங்கிரஸ் அரசாங்கங்களில் அமைச்சராக இருந்து வந்துள்ளார். உள்துறை, மருத்துவம் மற்றும் சுகாதாரம், கல்வி மற்றும் விவசாயம் உள்ளிட்ட பல்வேறு முக்கியத் துறைகளுக்கு அமைச்சராகப் பணிபுரிந்துள்ளார். அசோக் கெலட் அமைச்சரவையில் இவர் வருவாய் அமைச்சராக இருந்தார்.
1980 முதல் 1990 வரை ஒரு பதின்ம ஆண்டு காலமாக அவர் இராஜஸ்தான் அரசாங்கத்தின் அமைச்சரவையில் அமைச்சராக இருந்தார். இந்த நேரத்தில் அவர் வேளாண்மை, கால்நடை வளர்ப்பு, நீர்ப்பாசனம், தொழிலாளர் மற்றும் வேலைவாய்ப்பு, கல்வி, கலை மற்றும் கலாச்சாரம், சுற்றுலா மற்றும் ஒருங்கிணைந்த கிராம அபிவிருத்தி போன்ற துறைகளில் மாறுபட்ட பன்முகத்தன்மையைக் கொண்டிருந்தார்.
1993 ஆம் ஆண்டில் ஜெய்ப்பூரில் பைரத்திலிருந்து (இப்போது விராட்நகர்) சட்டமன்றத்திற்கு தேர்ந்தெடுக்கப்பட்டார். 1993 ஆம் ஆண்டில் பொறுப்பேற்ற சட்டமன்றத்தில் இவர் அமைச்சராக இல்லை. ஆனால், இவர் 1998ஆம் ஆண்டில் மீண்டும் அமைச்சரவை அமைச்சரானார். 2003 முதல் ராஜஸ்தானின் துணை முதல்வராக இருந்தார்.
இவரது நீண்ட அரசியல் வாழ்க்கையில் மாநில காங்கிரஸ் கட்சியின் செயல்பாட்டுடன் நெருக்கமாக தொடர்பு கொண்டிருந்தார்.அகில இந்திய காங்கிரஸ் குழுவின் உறுப்பினராக இருந்தார். 1977 தேர்தல்களின் போது அவர் பிரதேச காங்கிரஸ் கமிட்டியின் இணைச் செயலாளராகவும், ராஜஸ்தான் காங்கிரஸ் செயற்குழு உறுப்பினராகவும், ராஜஸ்தான் மஹிளா காங்கிரஸின் தலைவராகவும், ராஜஸ்தான் பிரதேச தேர்தல் குழு உறுப்பினராகவும் இருந்துள்ளார்.
பெனிவால் ராஜஸ்தான் மாநில அரசாங்கத்தில் ஒரு அமைச்சராக நீண்ட காலம் பதவி வகித்துள்ளார். அமைச்சராக, அவர் கிட்டத்தட்ட 50 ஆண்டுகளாக ராஜஸ்தான் அரசாங்கத்தில் பணியாற்றியுள்ளார்.
அக்டோபர் 2009 இல் அவர் திரிபுராவின் ஆளுநராக நியமிக்கப்பட்டார். வடகிழக்கு இந்தியாவின் எந்த மாநிலத்தின் முதல் பெண் ஆளுநராக இருந்தார்.
பல்வேறு பதவிகள்
இந்திய தேசிய காங்கிரசுக்கு பதவிகள்
குறிப்புகள்
பகுப்பு:1927 பிறப்புகள் பகுப்பு:வாழும் நபர்கள் பகுப்பு:திரிபுரா ஆளுநர்கள் பகுப்பு:குசராத்து ஆளுநர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இந்தியப் பெண் அரசியல்வாதிகள் பகுப்பு:ராஜஸ்தான் அரசியல்வாதிகள் பகுப்பு:பெண் வரலாற்றாளர்கள் பகுப்பு:இந்திய வரலாற்றாளர்கள்
அச்சாணிக் கண்ணிமுடிச்சு
அச்சாணிக் கண்ணிமுடிச்சு (Axle hitch) என்பது அணுகுவதற்குக் கடினமான இடங்களில் முடிவதற்கு அல்லது ஊடுதலான பாதுகாப்புத் தேவைப்படும் இடங்களில் பயன்படும் ஒரு கண்ணிமுடிச்சு ஆகும். இம் முடிச்சு பௌலைன் முடிச்சு அல்லது அதுபோன்ற வேறு முடிச்சுக்கள் இடுவதன் மூலம் முடிக்கப்பட வேண்டும்.
இவற்றையும் பார்க்கவும்
முடிச்சுக்களின் பட்டியல்
வெளியிணைப்புக்கள்
பகுப்பு:முடிச்சுகள்
பிசம்பர் சிங்
பிசம்பர் சிங் (பிறப்பு-நவம்பர் 08,1969), ஹரியானா சட்டமன்றத்தின் பவானி கேரா தொகுதி சட்டமன்ற உறுப்பினர் ஆவார். இவர் பாரதிய ஜனதா கட்சியை சேர்ந்தவர்.
மேற்கோள்கள்
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள்
திருவாவடுதுறை ஆதீனம் மேனிலைப் பள்ளி
திருவிடைமருதூர் நகரில் பன்னெடுங் காலமாக இயங்கிவரும் பள்ளி இதுவாகும்.நூற்றாண்டு விழா கண்ட பெருமை மிகு பள்ளி.
தோற்றம்
திருவிடைமருதூர் வடக்குவீதி அரண்மனைக்கு எதிரே 1911 ஆம் ஆண்டு ஆரியன் தொடக்கப் பள்ளியாக தொடங்கப்பெற்றது. அப்போது மராட்டிய மகாராணியாகிய பவானிபாய் சாகேப் அவர்கள் இப்பள்ளியை நடத்திவந்தார். 1922 ஆம் ஆண்டு அவர் பள்ளியைத் திருவாவடுதுறை ஆதீனத்திடம் சமர்ப்பித்தார். அப்போது இருந்த 19 ஆவது குருமகாசந்நிதானம் அவர்கள் இப்பள்ளியை உயர்நிலைப்பள்ளியாகத் தரம் உயர்த்தினார்கள். அதன்பின் 20 ஆவது குருமகாசந்நிதானம் அவர்கள் திருவிடைமருதூர் புகைவண்டி நிலையம் அருகில் சுமார் நான்கு ஏக்கர் நிலப்பரப்பில் புதுக்கட்டடங்கள் அமைத்து 1945 இல் திறந்து வைத்தார்கள். 1978 ஆம் ஆண்டு மேனிலைப் பள்ளியாக தரம் உயர்த்தப்பட்டது. (1)
பள்ளியில் பயின்றோரில் சிறந்தோர்
1. ஆர்.ஸ்ரீதர்- Former principal private secretary to governor. 2. ஏர்மார்சல் ஆர்.எஸ்.நாயுடு. 3.கம்னியூஸ் கட்சி முன்னாள் தலைவர் ராமமூர்த்தி. 4.அமெரிக்க மருத்துவ ஆராய்ச்சியாளர் வெங்கட்மணி. 5.புல்லாங்குழல் புகழ் மகாலிங்கம்                                                                                                                                                                                             6.திரைப்பட பாடலாசிரியர் பிறைசூடன்                                                                                                                                                                                             7.துப்பறியும் நாவலாசிரியர் தேவன்.
பழைய மாணவர் சங்கம்
இப்பள்ளியில் பயின்ற முன்னாள் மாணவர்கள் TOSA(Thiruvidaimarudur old student Association) என்ற அமைப்பை ஏற்படுத்தியுள்ளனர். இவர்கள் பள்ளிநலனில் அக்கரை கொண்டு பல நற்செயல்களைச் செய்து வருகின்றனர். ஆண்டுதோறும் கல்வியில் சிறப்புறும் மாணவர்கள்,ஏழை மாணவர்கள் எனப் பலருக்கும் ரூபாய் ஒரு இலட்சம் வரை கல்விஉதவித்தொகைகள் வழங்கி வருகின்றார்கள் .மேலும் பள்ளியின் வளர்ச்சிக்கும் பாடுபட்டு வருகின்றார்கள்.
மாணவர்கள் சாதனைகளில் சில
பேச்சு,விளையாட்டு,ஓவியம் எனப்பல துறைகளில் இப்பள்ளி மாணவர்கள் சாதனை படைத்து வருகின்றனர். விளையாட்டுத் துறை பூப்பந்தாட்டப் போட்டியில் தொடர்ந்து ஆறு முறையாக மாநில அளவில் வெற்றி பெற்று தங்கப்பதக்கம் பெற்றுள்ளனர்.(2). ஓவியர் ரவிவர்மாவின் 162வது பிறந்தநாள் விழா ஓவியப்போட்டியில் இப்பள்ளி மாணவர்கள் மாநில அளவில் முதல்,இரண்டாமிடம் பெற்று அன்றைய தமிழக ஆளுநர் சுர்ஜித்சிங் பர்னாலா அவர்களிடம் பாராட்டும் விருதும் பெற்றுள்ளார்கள்.(3)  2017 இல் நடைபெற்ற மாவட்ட அளவிலான நூலக விழா,பேச்சு,கட்டுரைப் போட்டிகளில் வெற்றி பெற்று இரண்டாமிடமும்,மூன்றாமிடமும் பெற்றுள்ளனர்.(4)
நிர்வாகம்
இப்பள்ளியானது,திருவாவடுதுறை ஆதீனம் 24 ஆவது ஸ்ரீலஸ்ரீ குருமகாசந்நிதானம் அவர்களின் அருளாட்சியின்கீழ் சிறப்பாக இயங்கி வருகின்றது. மேற்கோள்: 1) திருவாவடுதுறை ஆதீனம் மேனிலைப்பள்ளி நூற்றாண்டு விழா சிறப்புமலர் பக்கம்-18.                                                                                                    2) மேலது,பக்கம்-32. 3) மேலது,பக்கம்-35.                                                                                                                                                                                                                                             4) தினமலர்,தஞ்சைப் பதிப்பு-24-4-17.
ஆக்ரா பாளையத் தொடருந்து நிலையம்
ஆக்ரா பாளையத் தொடருந்து நிலையம், இந்திய மாநிலமான உத்தரப் பிரதேசத்தின் ஆக்ரா நகரத்தில் அமைந்துள்ளது. இந்த நிலையம் சதர் பசாருக்கு அருகில் அமைந்துள்ளது.
வசதிகள்
இங்கு பயணிகள் தங்கும் விடுதி, ஓய்வறை, சைவ உணவகம், புத்தகக் கடை ஆகியன உள்ளன.
இங்கிருந்து நகரின் பிற பகுதிகளுக்கு ஆட்டோ, பேருந்து, தனியார் கார் ஆகிய வாகனங்களில் செல்லலாம். அருகிலேயே இத்கா பேருந்து நிலையம் அமைந்துள்ளது. இங்கிருந்து தாஜ் மகால் 5.7 கி.மீ தொலைவிலும், ஆக்ரா கோட்டை 5.2 கி.மீ தொலைவிலும், பத்தேப்பூர் சிக்ரி 38 கி.மீ தொலைவிலும், ஆக்ரா விமான நிலையம் 3.6 கி.மீ தொலைவிலும் அமைந்துள்ளன.
இணைப்புகள்
பகுப்பு:உத்தரப் பிரதேசத் தொடருந்து நிலையங்கள் பகுப்பு:ஆக்ரா மாவட்டம்
ஆத்தங்குடி அரண்மனை
ஆத்தங்குடி அரண்மனை (Aththangudi Palace) இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுச் சிற்றூரில் அமைந்துள்ள ஓர் அரண்மனையாகும்.
அமைவிடம்
ஆத்தங்குடி கிராமம், தமிழகத்தின் சிவகங்கை மாவட்டத்தில், காரைக்குடி நகரிலிருந்து சுமார் 24 கி.மீ.தொலைவில் அமைந்துள்ளது. செட்டிநாடு பகுதியில் உள்ள இந்த ஊரில் இந்த அரண்மனை அமைந்துள்ளது.
அரண்மனைகள்
தமிழ்நாட்டில் காரைக்குடி, பள்ளத்தூா், ஆத்தங்குடி மற்றும் கோதமங்களம் பகுதிகளில் போன்ற பகுதிகளில் செட்டிநாடு வீடுகள் உள்ளன. அவை அரண்மனையைப் போல் அமைந்துள்ளன. மிகுந்த வேலைப்பாடு மற்றும் இறக்குமதி செய்யப்பட்ட உயா் வகை மரங்கள் மற்றும் கண்ணாடி வேலைப்பாடுகளுக்கு அவை புகழ் பெற்றவையாகும்.
பொதுக்கூறுகள்
உலகத்தர கட்டட கலைக்கு இணையாக செட்டிநாட்டில் 7 ஆயிரம் பங்களாக்கள் உள்ளதாகக் கூறுவர். 80 முதல் 200 ஆண்டுகளுக்கு மேல் ஆகியும் அவை புதுப்பொலிவுடன் செட்டிநாடு பங்களாக்கள் எனப்படுகின்ற அந்த அரண்மனைகள் மிகவும் கம்பீரமாக உள்ளன. செட்டிநாடு பகுதியில் நகரத்தார்கள் பல நாடுகளுக்குச் சென்று, கடல் கடந்து வியாபாரம் செய்துள்ளனர். இருந்தபோதிலும் அவர்கள் சொந்த ஊரில், தாம் சென்று வந்த நாடுகளின் கட்டட கலைகளை நுணுக்கமாக அறிந்துகொண்டு, உலகத் தரம் அமைந்த கட்டடக்கலையை எதிர் கொள்கின்ற வகையில் மிகப் பெரிய அரண்மனைக் கட்டடங்களை நிர்மாணித்தள்ளனர். அவற்றைக் கட்டுவதற்கு சுண்ணாம்பு கலவை, கருப்பட்டி, கடுக்காய்களை செக்கில் அரைத்து முட்டை வெள்ளைகரு கலந்த கலவை போன்றவற்றைப் பயன்படுத்தியுள்ளனர். இவ்வாறான கூறுகளே அரண்மனையின் சுவற்றுக்கு பளபளப்பையும், உறுதியையும் தருகின்றன. சிறிய பங்களா 40 அடி அகலம், 120 அடி நீளத்திலும், அரண்மனை போன்ற பங்களா 60 அடி அகலம், 200 அடி நீள இடத்தில் கலைநயத்துடன் கட்டப்படுவது இப்பகுதியின் முக்கியமான அம்சமாகக் கருதப்படுகிறது. மின்விசிறி இல்லாமல் இதமாக இருக்கும் அளவிற்கு அவை அமைக்கப்பட்டுள்ளன. சில அரண்மனைகளின் முகப்பில் நுழைந்து பின் வாசல் வழியே வெளியேற அரை கி.மீ., தொலைவிற்கு நடக்க வேண்டிய சூழல் உள்ளது. பங்களாவின் நுழைவு வாயில் நிலைக்கதவு பர்மா தேக்குகளைக் கொண்டு அமைக்கப்பட்டவையாகும். தரையில் ‘டச்சு’ நாட்டில் இருந்து கொண்டுவரப்பட்ட பளிங்கு கற்கள் காணப்படுகின்றன. மேலும் ஆத்தங்குடி டைல்ஸ் எனப்படுகின்ற கற்களையும் அவர்கள் பதித்துள்ளனர். பங்களாவின் உட்புறமேற்கூரையானது சந்திரவட்ட பிறை வடிவில் தேக்கு மரங்களைக் கொண்டு அமைந்துள்ளது. அவற்றில் உள்ள யாழி, யானை போன்ற சிற்பங்கள் காண்போரைக் கவரும் வகையில் அமைந்துள்ளன. மேற்கூரை சுவற்றில் மதுரை மீனாட்சி அம்மன் கோயில், ராமேஸ்வரம் கோயிலைப் போன்ற ஓவியங்கள் வரையப்பட்டுள்ளன. அவை ஆன்மிக சுற்றுலாத் தலங்களின் மீதான அவர்களின் ஈடுபாட்டை வெளிப்படுத்தவதோடு, ‘பச்சிலை ஓவியம்’ அவர்களின் ஆன்மிக ஈடுபாட்டை வெளிப்படுத்துகிறது. தரை தளத்த்தில் சுவற்றில் பொருத்தப்பட்டு அமைக்கப்படுகின்ற ஜப்பான் ‘பூ’ பாணியில் அமைந்த கற்கள் அழகுக்கு மெருகூட்டுகின்றன. அறையின் மேற்கூரையில் தேக்கு மரங்கள் உள்ளன. அவற்றைத் தாங்கும் வகையில் ‘பொருசு’ மர தூண்கள் கம்பீரமாகக் காணப்படுகின்றன. மேற்கூரையில் பொருத்தப்பட்டுள்ள லண்டன் ஓடுகள் மழைக்காலத்தில் சேகரமாகும் மழை நீரை விரயம் ஆக்காமல் ஆள் உயர அண்டா போன்ற கிடாரத்தில் சேகரிக்கின்றன. மழை நீர் சேகரிப்பை பல நூற்றாண்டுகளுக்கு முன்பே அவர்கள் அறிமுகம் செய்து வைத்துள்ளனர்.
ஆத்தங்குடி கற்கள்
இப்பகுதியில் கையால் செய்யப்படும் செம்மண் ஓடுகளுக்கு மிகவும் பெயர் பெற்றதாகும். இவ்வகை ஆத்தங்குடி தரைக் கற்கள் இந்த அரண்மனை அமைந்துள்ள இவ்வூரில் மட்டுமே தயாரிக்கப்படுகின்றன. இவை சிமின்ட், மணல், ஸிந்தட்டிக் ஆஃஸைடுகள் மற்றும் பெல்லி ஜெல்லி ஆகியவற்றைக் கொண்டு செய்யப்படுகின்றன. இவை, முதலில் வடிவமைக்கப்படுகின்றன. பின்னர் வெயிலில் காய வைக்கப்பட்டு, கண் கவர் கலை வேலைப்பாடுகள் சேர்க்கப்பட்டு உருவாக்கப்படுகின்றன. இந்த வகை வேலைப்பாடுகள் தான் இவ்வோடுகளுக்கு, அதன் தனிச்சிறப்பான கட்டமைப்பைக் கொடுக்கின்றன. பரம்பரை பரம்பரையாக உபயோகிக்கப்பட்டு வரும் வீடுகளில் இந்த வகையான கற்களைக் காண முடியும். செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுகின்றன. இவ்வகையான கற்கள் இந்த அரண்மனையில் அதிகமாக பொறிக்கப்பட்டுள்ளன.
அதுல் குல்கர்ணி
அதுல் குல்கர்ணி (பிறப்பு 10 செப்டம்பர் 1965) நடிப்பிற்காக தேசிய விருது வென்ற இந்தியத் திரைப்பட நடிகராவார். இவர் பல்வேறு மொழிகளுக்கான திரைப்படங்களில் நடித்துள்ளார். இவர் ஹே ராம் மற்றும் சாந்தினி பார் ஆகியத் திரைப்படங்களுக்காக சிறந்த துணை நடிகருக்கான தேசிய விருதினை வென்றவர்.
வாழ்க்கை
குல்கர்ணி 10 செப்டம்பர் 1965ல் பெல்காம், கருநாடகம், இந்தியா வில் பிறந்தவர்.
வெளி இணைப்புகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:கருநாடக நடிகர்கள் பகுப்பு:கருநாடக ஆண் நடிகர்கள் பகுப்பு:இந்தி ஆண் நடிகர்கள் பகுப்பு:மலையாள ஆண் நடிகர்கள் பகுப்பு:பெல்கமிலிருந்து வந்த மக்கள் பகுப்பு:இந்திய தேசிய விருதினை வென்றவர்கள் பகுப்பு:சிறந்த துணை நடிகருக்கான இந்திய தேசிய விருதினை வென்றவர்கள் பகுப்பு:பிலிம்பேர் விருதினை வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:பெளகாவி மாவட்ட நபர்கள்
பவளக்காலி
பவளக்காலி அல்லது பவழக்காலி (Common redshank, Tringa totanus) ஐரோப்பாவிலும் ஆசியாவிலும் காணப்படும் பறவை. இது கரைப்பறவை வகையைச் சேர்ந்தது. இனப்பெருக்க காலத்தில் இதன் சிறகுத் தொகுதி பழுப்பு நிறப்புள்ளிகளுடன் காணப்படும். பிற காலங்களில் இளம் பழுப்பு நிறத்தில் இருக்கும். செங்கால்களைக் கொண்ட இப்பறவையின் அலகுமுனை கறுப்பு நிறத்தில் இருக்கும்.
வெளி இணைப்புகள்
பகுப்பு:தமிழ்நாட்டுப் பறவைகள் பகுப்பு:உள்ளான்கள் பகுப்பு:தீவாய்ப்பு கவலை குறைந்த இனங்கள் பகுப்பு:ஐரோவாசியப் பறவைகள் பகுப்பு:கரைப்பறவைகள்
இந்திய இயற்பியலாளர்கள்
பகுப்பு:இயற்பியலாளர்கள்
திருவருட்பேறுகள் தேவாலயம்
திருவருட்பேறுகள் தேவாலயம் என்பது இசுரேலில் கலிலேய கடலுக்கு அருகே அமைந்துள்ள கப்பர்நகூம் மற்றும் டப்கா எனும் இடத்திலுள்ள ஓர் உரோமன் கத்தோலிக்க தேவாலயமாகும்.
வெளி இணைப்புக்கள்
பகுப்பு:இசுரேலிலுள்ள தேவாலயங்கள்
திண்ணனூர் ஊராட்சி
திண்ணனூர் ஊராட்சி (Thinnanur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள முசிறி வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1765 ஆகும். இவர்களில் பெண்கள் 905 பேரும் ஆண்கள் 860 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஐதரசன் சுழற்சி
ஐதரசன் சுழற்சி (Hydrogen Cycle) என்பது பிரபஞ்சத்தில் மிக அதிகமாக காணப்படும் தனிமமான ஐதரசன் பூமியில் உள்ள உயிருள்ள மற்றும் உயிரற்ற அமைப்புகள் இரண்டிலும் கொண்டுள்ள முக்கியப் பங்குடன் தொடர்புடையது ஆகும்.
மற்ற உயிரியபுவி வேதியியல் சுழற்சிகளுடன் ஒப்பிடும்போது அறியப்படும் ஒரு முக்கிய வேறுபாடு என்னவென்றால், இதன் குறைவான மூலக்கூறு எடை ஐதரசனால் பூமியின் வளிமண்டலத்தை விட்டு வெளியேற்ற முடியும். இவ்வெளியேற்றம் கடந்த காலத்தில் பெரும் அளவில் ஏற்பட்டது என்பதாகப் பரிந்துரைக்கப்பட்டது. இதனாலேயே இன்று பூமி பெரும்பாலும் மீள முடியாத ஆக்சிஜனேற்ற நிலையில் இருக்கிறது.
உலகளாவிய தட்பவெப்பநிலையுடன் தொடர்பு
H2 என்பது ஒரு சுவடு அளவு இரண்டாம்நிலை பைங்குடில் வாயு ஆகும், இது மீத்தேன் அகற்றப்படுவதைத் தடுக்கிறது. ஐதராக்சில் இயங்குறுப்புகளுடன் H2 இடைவினைபுரிந்து அவற்றை நீராக ஒடுக்கம் செய்கிறது. ஒருவேளை முதலில் வளிமண்டலத்திலுள்ள H2 இடைவினை புரிந்த்தென்றால் ஐதராக்சில் இயங்குறுப்பு (•OH) குறிப்பாக மீத்தேனை பின்வரும் சமன்பாட்டில் கண்டவாறு ஆக்சிசனேற்றம் செய்து நீக்குகிறது.
வளிமண்டலம்
உயிருள்ள மற்றும் உயிரற்ற செயல்முறைகள் இரண்டும் உலகளாவிய H2 சுழற்சியில் கணிசமாக பங்களிப்பு செய்கின்றன. ஐதரோகார்பன் பிரிகை, நுண்ணுயிரிகளின் H2 உற்பத்தி மற்றும் வளிமண்டல ஒளிவேதியியல் செயல்முறைகள் முதலியன சுற்றுச்சூழலில் காணப்படும் H2 வாயுவின் மிகப்பெரிய ஆதாரங்களாக்க் கருதப்படுகின்றன. உயிரியல் செயல்முறைகளே வளிமண்டல H2 வாயுவை மூழ்கடிக்கும் ஆற்றல்மிக்க காரணிகளாகும். மேலும், H2 வாயுவின் மிக முக்கியமான உயிர்வினையியல் பங்கு ஓர் உயிரியல் எரிபொருளாக பயன்படுவது ஆகும்.
நுண்ணுயிரிய சூழல்களில் ஏற்படும் உயிரணுச் செயல்முறைகள் மூலமாக உற்பத்தியாகும் ஐதரசன் எப்போதுமே உயிரணு அல்லது உயிரணுவிடை ஐதரசன் பயன்பாடாகவே இணைக்கப்பட்டுள்ளது
.
மேற்கோள்கள்
பகுப்பு:ஐதரசன் பகுப்பு:வளர்சிதைமாற்றம் பகுப்பு:ஐதரசன் உயிரியல் பகுப்பு:உயிர்புவிவேதியியல் சுழற்சி
மூக்குப்பிடி
சிறுவர்கள் தொட்டு விளையாடும் விளையாட்டுகளில் ஒன்று மூக்குப்பிடி.
கால் கவட்டிக்குள் கையை விட்டு மூக்கைப் பிடித்துக்கொண்டு நிற்பவரைத் தொடக்கூடாது என்பது இதன் விதிமுறை.
இந்த விளையாட்டில் தொட வருபவர் தன் மூக்கை ஒரு கையால் பிடித்துக்கொண்டு, பாடிக்கொண்டே வரவேண்டும்.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
இராணியின் படிக்கிணறு, குஜராத்
இராணியின் படிக்கிணறு (the Queen’s Stepwell) (இராணி கி வாவ், Rani ki vav) இந்தியாவின் குஜராத் மாநிலத்தில் பதான் மாவட்டத் தலைமையகமான பதான் நகரத்தில் அமைந்துள்ள ஒரு படிக்கிணறு ஆகும். நூற்றுக்கணக்கான படிகளுடன் கூடிய அழகிய இக்கிணற்றை இந்தியாவில் உள்ள உலக பாரம்பரியக் களங்களின் ஒன்றாக 22 சூன் 2014 அன்று யுனெஸ்கோ அறிவித்துள்ளது. . இராணி உதயமதி நிறுவியதால் இக்கிணற்றுக்கு இராணியின் கிணறு பெயராயிற்று.
வரலாறு
1050-இல் சோலாங்கி குல அரசை நிறுவியவரும், மன்னன் மூலராஜனின் மகனுமான முதலாம் பீமதேவனின் (1022–1063) நினைவாக, அவரின் மனைவியும் பட்டத்து ராணியுமான உதயமதியும், மகன் முதலாம் கர்ணதேவனும் இணைந்து இக்கிணற்றை நிர்மாணித்தனர். இந்தக் கிணறு 64 மீட்டர் நீளமும், 20 மீட்டர் அகலமும் 27 மீட்டர் ஆழமும் கொண்டது. இது ஏழு அடுக்குகளாகக் கட்டப்பட்டுள்ளது. கடைசிப் படிக்கட்டுக்குக் கீழே பல கி.மீ நீளமுள்ள சுரங்கப் பாதை சித்பூருக்குச் செல்கிறது. போர்க் காலங்களில் அரச குடும்பத்தினர் தப்பிச் செல்வதற்காக இச்சுரங்கப்பாதைக் கட்டப்பட்டிருக்கிறது. 1304இல் வாழ்ந்த சமண சமயத் துறவி மெருங்க சூரி என்பவர் எழுதிய பிரபந்த சிந்தாமணி என்ற நூலில் ராணி உதயமதி நிறுவிய இந்த படிக் கிணற்றைப் பற்றிய குறிப்புகள் காணப்படுகிறது.
காலப் போக்கில் இந்த அழகிய கிணறு கற்களாலும் மணலாலும் மூடப்பட்டுவிட்டது. இதனால் காலப்போக்கில் இந்தக் கிணற்றை பற்றித் தெரியாமலே போய்விட்டது. 1960 ஆம் ஆண்டு தொல்லியல் துறையால் கண்டுபிடிக்கப்பட்டது.
1980 இல் இப்படிக் கிணற்றை இந்தியத் தொல்லியல் ஆய்வகம் அகழ்வாய்வு செய்த போது நல்ல நிலையில் இருந்தது.
வெளி இணைப்புகள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:இந்தியத் தொல்லியற்களங்கள் பகுப்பு:பதான் மாவட்டம் பகுப்பு:குசராத் வரலாறு பகுப்பு:குசராத்தில் சுற்றுலாத்துறை பகுப்பு:இந்தியக் கட்டிடக்கலை பகுப்பு:படிக்கிணறுகள்
ரீமா கல்லிங்கல்
ரீமா கல்லிங்கல், வடிவழகியும், மலையாள, தமிழ்த் திரைப்பட நடிகையும் ஆவார். 2009-ல் வெளியான ருது, இவரது முதல் படம்
சான்றுகள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:கேரள மாநில திரைப்பட விருது வென்றவர்கள் பகுப்பு:1984 பிறப்புகள்
பார்காத்
பார்காட் (Barghat) நகரம் இந்தியாவின் மத்தியப் பிரதேசம் மாநிலத்தில் சியோனி மாவட்டத்தில் அமைந்துள்ளது.
மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 10,425 ஆகும். இதில் ஆண்கள் 51% பேரும், பெண்கள் 49% பேரும் அடங்குவர். இந்நகர மக்களின் கல்வியறிவு 73% ஆகும். மொத்த மக்கட் தொகையில் 13% பேர் ஆறு வயதிற்கும் குறைவான வயதுடையவர்கள்.
மேற்கோள்கள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
உதவித் தொடக்கக் கல்வி அலுவலர்
பகுப்பு:தமிழ்நாடு அரசு பகுப்பு:நிர்வாக அலகுகள் பகுப்பு:தமிழ்நாட்டில் கல்வி
பிறிவோஸ்ட் கோட்பாடு
சூடான பொருளின் முன் நிற்கும் போது எப்படி வெப்பத்தை உணருகிறோமோ அதேபோல் பனிக்கட்டியின் முன் நிற்கும் போது குளிரை உணர்கிறோம். பனிக்கட்டிக்கும் நமக்குமிடையே வெப்பப் பரிமாற்றம் நிகழும் போது, நமது உடல் பெறுவதைவிட அதிக வெப்பத்தினை இழப்பதால் குளிராக உணர்கிறோம். இதுவே பிறிவோஸ்ட் கோட்பாடு (Prevost's heat exchange theory ) ஆகும்.
வெப்பக் கதிர் வீச்சு சூடான பொருட்களுக்கு மட்டுமே உரித்தான குணமன்று. தனிவெப்பக் கீழ்வரம்பினை (Absolute zero ) விட அதிக வெப்பநிலையிலுள்ள எல்லாப் பொருட்களும் வெப்பக் கதிர்வீச்சுடையன. சூடான ஒரு பொருள் பெறுவதைவிட அதிகக் கதிர்வீச்சினை வெளிவிடுவதால் அதன் வெப்ப நிலைக் குறைகிறது. இதன் காரணமாக அது குளிர்கிறது. வெப்பச் சமன் நிலையிலிருக்கும் ஒருபொருள், சுற்றுப் புறத்திலிருந்து எந்த அளவு கதிர்வீச்சினைப் பெறுகிறதோ அதேயளவு வெப்பத்தை கதிர்வீச்சினால் இழக்கிறது. எனவே அதன் வெப்பநிலை மாறுவதில்லை.
வெளியிணைப்புகள்
பகுப்பு:வெப்பவியல்
பூவரசங்குப்பம் ஊராட்சி
பூவரசங்குப்பம் ஊராட்சி (Poovarasankuppam Gram Panchayat), தமிழ்நாட்டின் விழுப்புரம் மாவட்டத்தில் உள்ள கண்டமங்கலம் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2777 ஆகும். இவர்களில் பெண்கள் 1366 பேரும் ஆண்கள் 1411 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஆலம்பாளையம்
ஆலாம்பாளையம் (ஆங்கிலம்:Alampalayam), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் திருச்செங்கோடு வட்டத்தில் இருக்கும் ஒரு பேரூராட்சி ஆகும். இப்பேரூராட்சி ஈரோடு மாநகராட்சியின் மேற்கு புறத்தில் 7 கிமீ தொலைவில் அமைந்துள்ளது. பேரூராட்சியின் வட்டாரத்தில் சேஷசாயி காகித ஆலை நிறுவனமும், காவேரி ரயில் நிலையமும் உள்ளது. இப்பேரூராட்சியின் பெரும்பான்மையான தொழிலாக கருதப்படுவது விவசாயமும், நெசவும் ஆகும்
அமைவிடம்
ஆலம்பாளையம் பேரூராட்சி, திருச்செங்கோடு - ஈரோடு செல்லும் சாலையில், நாமக்கல்லிருந்து 48 கிமீ தொலைவில் உள்ளது. இதன் கிழக்கில் திருச்செங்கோடு 15 கிமீ; மேற்கில் ஈரோடு 7 கிமீ; வடக்கில் பரமத்தி-வேலூர் 45 கிமீ; தெற்கில் குமாரபாளையம் 15 கிமீ தொலைவில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி     5,785  வீடுகளும்,  20,286 மக்கள்தொகையும் கொண்டது.
ஆதாரங்கள்
பகுப்பு:நாமக்கல் மாவட்டத்தில் உள்ள பேரூராட்சிகள்
பன்னாட்டு தொழிலாளர் அமைப்பு
பன்னாட்டு தொழிலாளர் அமைப்பு (International Labour Organization ) (ஐ.எல்.ஓ), தொழிலாளர் சிக்கல்களை நிர்வகிக்கும் ஐக்கிய நாடுகள் அவையின் சிறப்பு நோக்கங்கொண்ட முகமையாகும். அதன் தலைமையகம் சுவிட்சர்லாந்தின் ஜெனீவாவில் அமைந்துள்ளது. அதன் செயலகம் - உலகம் முழுதும் அதன் மூலம் பணியமர்த்தப்பட்டவர்களால் - பன்னாட்டு தொழிலாளர் அலுவலகம் என அறியப்படுகிறது. நிறுவனமானது நோபல் அமைதி விருதினை 1969 ஆம் ஆண்டு பெற்றது.
வரலாறு
thumb|500px|1919 ஆம் ஆண்டின் அக்டோபர்-நவம்பர் மாதம் வாஷிங்டன் டி.சியில் நடந்த முதலாம் அனைத்துலக தொழிலாளர் மாநாட்டில் ஈ.எச்.க்ரீன்வூட், அமெரிக்க பிரதிநிதி, ஹரோல்ட் பி. பட்லர், செயலர்-தலைவர், செயலக பணியாளர்களுடன் பான் அமெரிக்கன் கட்டடம் முன்பு நிற்கின்றனர். பன்னாட்டு தொழிலாளர் அமைப்பானது முதலாம் உலகப் போரை முடிவிற்கு கொண்டு வந்த வெர்செயில்ஸ் உடன்படிக்கையினைத் தொடர்ந்து லீக் ஆஃப் நேஷன்ஸ் மூலமாக ஒரு முகமையாக நிறுவப்பட்டது.
வல்லுநர்கள்
1919 ஆம் ஆண்டு முன்னோடி அறிஞர் தலைமுறையினர், சமூக கொள்கை நிபுணர்கள் மற்றும் அரசியல்வாதிகள் முன் எப்போதும் கண்டிராத சர்வதேச நிறுவன பணிச்சட்டத்தினை தொழிலாளர் அரசியலிற்காக வடிவமைத்தனர். ஐ.எல்.ஓவின் நிறுவன தந்தையர் சமூக சிந்தனை மற்றும் நடவடிக்கையில் 1919 ஆம் ஆண்டிற்கு முன்பு பெரும் அகன்ற காலடித் தடங்களை ஏறபடுத்தியிருந்தனர். அனைத்து முக்கிய உறுப்பினர்கள் ஒவ்வொருவரும் மற்றவரை முன்னர் இருந்த தனித்த தொழில்முறை மற்றும் கருத்தியல் இணைப்புக்களால் அறிவர். அதில் அவர்கள் சமூக கொள்கைகள் மீதான ஞானம், அனுபவம் மற்றும் யோசனைகள் பரிமாற்றிக் கொள்கின்றனர். போருக்கு முந்தைய 'மனிதருக்கான சிந்தனை சமூகங்கள்' 1900 ஆம் ஆண்டு நிறுவப்பட்ட 'இண்டெர்நேஷனல் அசோசியேஷன் ஃபார் லேபர் லெஜிஸ்லேஷன்'(ஐ.ஏ.எல்.எல்) போன்றவையும், அரசியல் இணைப்புக்கள் 'இரண்டாம் சோஷலிச சர்வதேசியம்' போன்றவையும் சர்வதேச தொழிலாளர் அரசியலை நிறுவனமயமாக்கல் செய்வதில் தீர்மானிக்கும் காரணியாக இருந்தன. முதலாம் உலகப் போருக்குப் பின்னர் நிலவிய நன்னிலை உணர்வில் 'செயல்படக்கூடிய சமூகத்தை' உருவாக்கும் யோசனையே சர்வதேச தொழிலாளர் நிறுவனத்தை கட்டமைத்த சமூக இயக்கவியலுக்கான முக்கிய உந்து சக்தியாகும். ஒரு புதிய ஒழுங்குமுறையாக சர்வதேச தொழிலாளர் சட்டம் சமூக சீர்த்திருத்தங்களை பயன் தரத்தக்க வகையில் நடைமுறைப்படுத்த வழிதுறையாக ஆனது. நிறுவனர்களின் மிகச் சிறந்த கற்பனாவாத நோக்கங்களான சமூக நீதி மற்றும் கண்ணியமான வேலைச் சூழலுக்கான உரிமை ஆகியவை 1919 ஆம் ஆண்டு பாரீஸ் அமைதி மாநாட்டில் செய்யப்பட்ட ராஜதந்திர ரீதியிலான அரசியல் சமரசங்களால் மாற்றத்திற்குள்ளாயின. அது சர்வதேச தொழிலாளர் நிறுவனத்தின் கருத்தியல் கோட்பாட்டிற்கும் செயல்பாட்டுத் தன்மைக்கும் இடையிலான சமநிலையை வெளிப்படுத்தியது.
தொழிற்சங்கங்கள்
முதலாம் உலகப் போர் நடைபெறும் வேளையில் சர்வதேச தொழிலாளர் இயக்கம் தொழிலாளர் வர்க்கத்தினை பாதுகாக்க ஒரு விரிவாக தொகுக்கப்பட்ட திட்டம் ஒன்றினைப் பரிந்துரைத்தது. அது தொழிலாளர்களின் போர் ஆதரவிற்காக ஈடு செய்யும் எண்ணத்தைக் கொண்டதாகும். இந்த திட்டம் ஒரு சர்வதேச ஒப்பந்தமாக போருக்குப் பிறகு மாறும் எனக் கருதப்பட்டது. 1919 ஆம் ஆண்டு அரசியல்வாதிகள் போருக்குப் பிந்தைய சமூக நிலைத்ததன்மையை உருவாக்க அதனைக் கையிலெடுத்தனர். இருப்பினும் அத்திட்டத்தில் நிறுவப்பட்ட வழிமுறை தொழிற்சங்கங்களின் அதிகபட்ச எதிர்பார்ப்பை ஏமாற்றியது. அரசியல்வாதிகள் தொழிலாளருக்கு தொழிற்சங்க கோரிக்கைகளைச் சாதிக்க, சிறந்த முறையில் முயற்சித்து பயன்படுத்த ஒரு நிறுவனத்தை அளித்தனர். வெளிப்படையான ஏமாற்றமும் கூரான விமர்சனமும் இருந்த போதிலும் 1913 ஆம் ஆண்டு நிறுவப்பட்டு பின்னர் மறுமீட்புச் செய்யப்பட்ட இண்டெர்நேஷனல் ஃபெடரேஷன் ஆஃப் டிரேட் யூனியன்ஸ் (ஐ.எஃப்.டி.யூ) விரைவாக இந்த வழிமுறைகளை ஏற்றுக் கொண்டது. ஐ.எஃப்.டி.யூ அதன் சர்வதேச நடவடிக்கைகளை சர்வதேச தொழிலாளர் நிறுவனத்திற்கான ஆதரவைத் திரட்டுவதற்கான நோக்கத்தில் அதிகரிக்கச் செய்தது.
போருக்கு பிந்தைய மறுகட்டமைப்பு மற்றும் தொழிலாளர் சங்கங்களை பாதுகாப்பது பல நாடுகளின் கவனத்தை முதலாம் உலகப் போரின் போதும் அதன் பிறகும் உடனடியாக ஆக்ரமித்திருந்தது. கிரேட் பிரிட்டனில் (இங்கிலாந்து) மறு சீரமைப்பு குழுவின் துணைக்குழுவான வொயிட்லி குழு அதன் 1918 ஆம் ஆண்டு ஜூலை மாத இறுதியறிக்கையில் உலகம் முழுதும் 'தொழிற் நிர்வாகக் குழுக்களை' நிறுவ பரிந்துரைத்தது. பிரிட்டிஷ் தொழிலாளர் கட்சி அதன் சொந்த மறு சீரமைப்பு திட்டத்தை லேபர் அண்ட் தி நியூ சோஷியல் ஆர்டர் எனும் தலைப்பிட்ட ஆவணத்தில் வெளியிட்டது. 1918 ஆம் ஆண்டு பிப்ரவரி மாதத்தில் மூன்றாவது இண்டெர்-அலைய்ட் லேபர் அண்ட் சோஷலிஸ்ட் கான்ஃபரன்ஸ் (கிரேட் பிரிட்டன், ஃபிரான்ஸ், பெல்ஜியம் மற்றும் இத்தாலி ஆகியவற்றிலிருந்து பிரதிநிதிகளைக் கொண்டது) அதன் அறிக்கையில் சர்வதேச தொழிலாளர் உரிமைகள் அமைப்பொன்றை நிறுவமும், இரகசியமான இராஜதந்திரம் மற்றும் இதர நோக்கங்களை முடிவுறுத்தவும் வாதிட்டு, வெளியிட்டது. மேலும் 1918 ஆம் ஆண்டு டிசம்பரில், அமெரிக்கன் ஃபெடரேஷன் ஆஃப் லேபர் (ஏ.எஃப்.எல்) அதன் சொந்த தனித்த அரசியலற்ற அறிக்கையை வெளியிட்டது. அது கூட்டாக பேரம் பேசும் செயல்பாட்டின் வழியாக எண்ணற்ற ஆதாயங்களின் மேம்பாட்டைச் சாதிக்க அழைப்பு விடுத்தது.
போர் முடிவினை நெருங்கிய போது இரு போட்டியிடும் பார்வைகள் போருக்குப் பிந்தைய உலகிற்காக உருவாயின. முதலாவது இண்டெர்நேஷனல் ஃபெடரேஷன் ஆஃப் டிரேட் யூனியன்ஸ் (ஐ.எஃப்.டி.யூ) ஆல் அளிக்கப்பட்டது. அது 1919 ஆம் ஆண்டு ஜூலை மாதத்தில் பெர்னேயில் ஒரு கூட்டத்திற்கு அழைப்பு விடுத்தது. பெர்ன் கூட்டம் ஐ.எஃப்.டி.யூவின் எதிர்காலம் மற்றும் முன்னர் சில வருடங்களில் செய்யப்பட்ட பல்வேறு பரிந்துரைகள் ஆகிய இரண்டையும் கவனத்தில் கொள்ளும். ஐ.எஃப்.டி.யூ மத்திய நாடுகளிடமிருந்தான பிரதிநிதிகளையும் கூட இணையானவர்களாக உட்படுத்துவதை முன் வைத்தது. ஏ.எஃப்.எல் தலைவரான சாம்யூல் கோம்பர்ஸ் (Samuel Gompers) கூட்டத்தைப் புறக்கணித்தார். மத்திய நாடுகளின் பிரதிநிதிகளை கீழ்படியும் பாத்திரத்தைக் கொடுக்க விரும்பினார். அவர்களின் நாடுகள் போரினை ஏற்படுத்திய குற்றத்தை ஒப்புக்கொள்ளும் விதமாக அவ்வாறு செய்ய விரும்பினார். அதற்கு பதிலாக கோம்பர்ஸ் பாரீஸில் ஒரு கூட்டத்தை கூட்டி, அதிபர் வூட்ரோவ் வில்சனின் (Woodrow Wilson) பதினான்கு அம்சங்களை மட்டும் ஒரு களமாகக் கொண்டு பரிசீலிக்க செய்யும்படி விரும்பினார். அமெரிக்காவின் புறக்கணிப்பு இருந்தாலும் கூட பெர்னே கூட்டம் திட்டமிட்டப்படி நடந்தேறியது. அதன் இறுதி அறிக்கையில், பெர்னே மாநாடு, கூலியுழைப்பிற்கு முடிவு கட்டி சோஷலிசத்தை நிறுவக் கோரியது. இந்த முடிவுகளை உடனடியாக எட்ட இயலாவிடில், பிறகு லீக் ஆஃப் நேஷன்ஸ்சைச் சார்ந்ததொரு சர்வதேச அமைப்பானது தொழிலாளர்களையும் தொழிற் சங்கங்களையும் பாதுகாக்க சட்டத்தினை இயற்றி அமலாக்கம் செய்ய வேண்டும்.
குழுவின் கூட்டங்களில் போட்டியிடும் இரு பரிந்துரைகள் சர்வதேச அமைப்பினைக் குறித்து உருவாயின. பிரிட்டிஷ் ஒரு சர்வதேச நாடாளுமன்றத்தை நிறுவி தொழிலாளர் சட்டங்களை இயற்ற பரிந்துரைத்தது. அதனை ஒவ்வொரு லீக் உறுப்பினரும் அமலாக்கம் செய்வது தேவைப்படும். ஒவ்வொரு நாடும் நாடாளுமன்றத்திற்கு தொழிலாளர் மற்றும் நிர்வாகம் ஆகிய இரு பிரதிநிதிகளை கொண்டிருக்கும் அவற்றில் ஒவ்வொன்றிலிருந்தும் ஒருவர் இடம் பெறுவர். ஒரு சர்வதேச தொழிலாளர் அலுவலகம் தொழிலாளர் விவகாரங்களில் புள்ளிவிவரங்களை சேகரிக்கும் மேலும் புதிய சர்வதேச சட்டங்களை அமலாக்கும். தத்துவரீதியாக சர்வதேச நாடாளுமன்ற கருத்தாக்கத்திற்கு எதிர்ப்புடையதாலும், மேலும் சர்வதேச தரநிலைகள் அமெரிக்காவில் சாதிக்கப்பட்ட சில பாதுகாப்புக்களை குறைக்கும் என உறுதியாக நம்பியதாலும், கோம்பர்ஸ் சர்வதேச தொழிலாளர் அமைப்பு பரிந்துரைகளை மட்டுமே அதிகாரமளிக்கப்பட வேண்டும் என முன் வைத்தது. மேலும் அமலாக்கம் லீக் ஆஃப் நேஷன்ஸ்சிற்கு விடப்பட்டது. பிரிட்டிஷாரிடமிருந்து கடும் எதிர்ப்பு இருந்தப் போதிலும் அமெரிக்க பரிந்துரை மேற்கொள்ளப்பட்டது.
கோம்பர்ஸ்சும் தொழிலாளர்களுக்கான உரிமைகளை பாதுகாப்பதற்கான முன்வரைவு பட்டியலின் அட்டவனையை நிர்ணயித்தார். அமெரிக்கர்கள் 10 பரிந்துரைகளைச் செய்தனர். மூன்று அம்சங்கள் மாற்றங்களின்றி ஏற்றுக்கொள்ளப்பட்டன. உழைப்பு ஒரு பண்டமாக கருதப்படக்கூடாது. அனைத்து தொழிலாளர்களுக்கும் வாழ்வதற்குப் போதுமான அளவு ஊதியம் பெறும் உரிமை மற்றும் பெண்க்ள் தங்கள் உழைப்பிற்கேற்ற ஊதியம் பெற வேண்டும். பேச்சு, அச்சு உரிமை, கூடுதல் உரிமை மற்றும் கூட்டமைப்பு சுதந்திரத்தை பாதுகாக்கும் பரிந்துரை ஒன்று திருத்தப்பட்டு கூட்டமைப்பு சுதந்திரம் மட்டும் உள்ளடக்கப்பட்டது. பதினாறு வயதிற்குட்பட்ட சிறுவர்களால் உருவாக்கப்பட்ட பொருட்களை ஏற்றுமதிக்கானத் தடை ஆனது பதினான்கு வயதிற்குட்பட்ட சிறுவர்களால் உருவாக்கப்பட்ட பொருட்களை ஏற்றுமதி செய்வதற்கு தடையாக திருத்தப்பட்டது. ஒரு நாளைக்கு எட்டு மணி நேர வேலை எனும் கோரிக்கைக்கான பரிந்துரை ஒரு வாரத்திற்கு எட்டு மணி நேர வேலை அல்லது வாரத்திற்கு 40 மணி நேர வேலை எனத் திருத்தப்பட்டது (இதற்கு குறைந்த உற்பத்தித் திறன் கொண்ட நாடுகளுக்கு விதிவிலக்கு அளிக்கப்பட்டது). இதர நான்கு அமெரிக்க பரிந்துரைகள் நிராகரிக்கப்பட்டன. அதே நேரத்தில் சர்வதேச பிரதிநிதிகள் மூன்று கூடுதல் விதிகளை பரிந்துரைத்தனர், அவை ஏற்கப்பட்டன. வாரத்திற்கு அல்லது அதற்கு மேற்பட்ட நாட்கள் ஓய்வு, அந்நிய நாட்டு தொழிலாளர்களுக்கும் சட்டத்தில் இணைத் தகுதி மற்றும் தொழிற்சாலை நிலைகளை வழக்கமாகவும், அடிக்கடியும் பரிசோதிப்பது ஆகியவையாகும்.
1919 ஆம் ஆண்டு மார்ச் 4 ஆம் தேதி அன்று குழுவானது தனது இறுதி அறிக்கையைத் தந்தது. அமைதி மாநாடு எவ்வித திருத்தலுமின்றி ஏப்ரல் 11 ஆம் தேதியன்று ஏற்றுக்கொண்டது. அறிக்கை வெர்சைய்ல்ஸ் உடன்படிக்கையின் 18 ஆம் பாகமாக சேர்க்கப்பட்டது.
பிரதிநிதித்துவம்
ஐக்கிய நாட்டு சபையின் இதர சிறப்பு முகமைகள் போலில்லாமால் சர்வதேச தொழிலாளர் நிறுவனம் முத்தரப்பு நிர்வாக அமைப்பை - அரசுகள், முதலாளிகள் மற்றும் தொழிலாளர்களைக் கொண்டதாகவுள்ளது.
நிர்வாக அமைப்பு
நிர்வாகக் குழு 28 அரசு பிரதிநிதிகள், 14 தொழிலாளர் குழு பிரதிநிதிகள் மற்றும் 14 முதலாளிகள் குழு பிரதிநிதிகளைக் கொண்டு அமைக்கப்பட்டுள்ளது. பத்து அரசு பிரதிநிதித்துவ இடங்கள் நிரந்தரமாக பிரேசில், சீனா, பிரான்ஸ், ஜெர்மனி, இந்தியா, இத்தாலி, ஜப்பான், ரஷ்ய கூட்டமைப்பு, இங்கிலாந்து மற்றும் அமெரிக்காவால் கைக்கொள்ளப்பட்டுள்ளது. மீதமுள்ள அரசு பிரதிநிதிகள் மூன்றாண்டுகளுக்கு ஒருமுறை அரசு பிரதிநிதிகளால் தேர்ந்தெடுக்கப்படுகின்றனர்.
சர்வதேச தொழிலாளர் மாநாடு
சர்வதேச தொழிலாளர் நிறுவனம் ஒவ்வோர் ஆண்டும் ஜூன் மாதத்தில் ஜெனீவாவில் சர்வதேச தொழிலாளர் மாநாட்டை நடத்துகிறது. அப்போது தீர்மானங்கள் மற்றும் பரிந்துரைகள் வடிவமைக்கப்பட்டு ஏற்கப்படுகின்றன. மாநாடு சர்வதேச தொழிலாளர் நிறுவனத்தின் பொதுக் கொள்கைகள், பணித் திட்டம் மற்றும் வரவு-செலவு ஆகியவற்றைப் பற்றியும் முடிவுகளை எடுக்கிறது.
சர்வதேச தொழிலாளர் குறியீடு
சர்வதேச தொழிலாளர் நிறுவனத்தின் முதன்மைச் செயற்பாடுகளில் ஒன்றானது சர்வதேச தொழிலாளர் தரநிலைகளை அகன்ற விரிவகைகளுடைய தொழிலாலர் தொடர்பான பொருள்களில் உள்ளடக்கிய தீர்மானங்கள் மற்றும் பரிந்துரைகளை ஏற்பதன் மூலம் நிறுவதாகும். அது சில நேரங்களில் சர்வதேச தொழிலாளர் குறியீடு என குறிக்கப்படுகிறது. உள்ளடக்கப்படும் தலைப்புகள் விரிவான விஷயங்களை கூட்டிணையும் சுதந்திரத்திலிருந்து பணியில் உடல் நலம் மற்றும் பாதுகாப்பு, கடற்பணித் துறையில் வேலைச்சூழல், இரவு வேலை, பாகுபாடு, சிறார் தொழில் மற்றும் கட்டாய உழைப்பு வரை உள்ளடக்கியதாகும். 'குறியீடு' எனும் வரையறை ஏதோவொரு வகையில் தற்போதுவரையில் பொருந்தாத பெயராக உள்ளது. புதிய தரநிலைகள் மற்றும் பழையவற்றின் மறு திருத்தமும் முழுமையாக சட்டத்தின் கட்டமைப்பில் ஒருங்கிணைக்கப்பட்ட மற்றும் ஒத்ததன்மையுடையதாக ஏற்கப்பட்டு உறுதிப்படவில்லை. இதுவல்ல விஷயம். இருந்த போதிலும் சர்வதேச தொழிலாளர் நிறுவனத்தின் தரநிலைகளால் உள்ளிடப்பட்ட துறைகளின் அகன்ற பரப்பானது 'குறியீடு' பயன்படுத்த பொருத்தமானது என்பதைக் குறிப்பிடுகிறது.
கையொப்பமிடல்
ஒரு கருத்தரங்கினை அமலாக்குவதென்பது ஒரு சட்டப் பொறுப்பாக அதன் ஷரத்துகளை அதனை ஏற்று கையப்பமிட்ட நாடுகளால் பொருத்தப்படுவதை உறுதியாக்குகிறது. ஒரு கருத்தரங்கினை கையொப்பமிட்டு ஏற்பது தன்னார்வம் கொண்டதாகும். உறுப்பினர் நாடுகளால் கையொப்பமிடப்படாத கருத்தரங்குகள் பரிந்துரைகளைப் போன்றதான சட்ட அமலாக்கங்களை கொண்டவையாகும். அரசுகள் தாங்கள் கையொப்பமிட்டு ஏற்ற கருத்தரங்குகளின் கடப்பாடுகளின் கீழ் ஒத்திருப்பதை விரிவாக விளித்து அறிக்கைகளை சமர்பிக்க வேண்டும். ஒவ்வோர் ஆண்டும் சரவதேச தொழிலாலர் மாநாட்டின் தரநிலைகள் அணுகல் மீதான குழு சர்வதேச தொழிலாளர் தர நிலைகளின் எண்ணற்ற குற்றஞ்சாட்டப்பட்ட அத்துமீறல்களை ஆராய்கிறது. சமீப ஆண்டுகளில் அதிகமான கவனத்தைப் பெற்ற உறுப்பினர் நாடு மியான்மர்/பர்மாவாகும். அந்நாடானது திரும்பத் திரும்ப இராணுவத்தால் உண்மையாகச் செய்யப்பட்ட கட்டாய உழைப்பிலிருந்து அதன் குடிமக்களை பாதுகாக்கத் தவறியதற்கு விமர்சிக்கப்பட்டு வருகிறது.
அடிப்படை கொள்கைகள் மற்றும் பணியில் உரிமைகள் பிரகடனம் 1998
1988 ஆம் ஆண்டின் 86 வது சர்வதேச தொழிலாளர் மாநாடு அடிப்படை கொள்கைகள் மற்றும் பணியில் உரிமைகள் மீதான பிரகடன த்தை ஏற்றது. பிரகடனமானது நான்கு 'கொள்கைகளை' முக்கியமானதாக அல்லது 'அடிப்படையாக' அடையாளம் கண்டது. சர்வதேச தொழிலாளர் நிறுவனத்தின் அனைத்து உறுப்பினர் நாடுகளும் நிறுவனத்தின் உறுப்பினர்களாக நடைமுறையிலிருக்கும் பொறுப்புகளின் அடிப்படையில் சர்வதேச தொழிலாளர் நிறுவன கருத்தரங்குடன் தொடர்புடைய (கையொப்பமிடத்தக்க) கட்டுண்டிருக்கும் கொள்கைகளை நோக்கி முழு மதிப்புக்களுடன் செயல்படும் பொறுப்பு கொண்டவர்கள் ஆவர். அடிப்படை உரிமைகள் கூட்டிணையும் சுதந்திரம் மற்றும் கூட்டுப் பேரம், பாகுபாடு, கட்டாய உழைப்பு மற்றும் சிறார் தொழிலாளர் ஆகியவற்றின்பால் கவனம் கொண்டுள்ளது. சர்வதேச தொழிலாளர் நிறுவன கருத்தரங்குகளினால் உருவாக்கம் செய்யப்பட்ட கட்டுண்ட அடிப்படை கொள்கைகள் சர்வதேச தொழிலாளர் நிறுவனத்தின் அதிகபட்ச பெரும்பாலான உறுப்பினர் நாடுகளால் கையொப்பமிடப்பட்டுள்ளது. அது பிரகடனத்தின் கொள்கைகளின் சொற்கள் குறைந்தப்பட்ச 'அடிப்படையானவை' எனும் காரணத்தால் ஆகாததாகும்.
முக்கிய அல்லது அடிப்படை தொழிலாளர் தரநிலைகளை நிறுவியதன் மீதான விமர்சனம்
அடிப்படையானவை என அடையாளம் காட்டப்படும் எட்டு கருத்தரங்குகளில் கொள்கைகளை விரைவாக பல நாடுகள் கையொப்பமிட்டிருந்தாலும், எண்ணற்ற கல்வியாளர்கள் மற்றும் தன்னார்வலர்கள் சர்வதேச தொழிலாளர் நிறுவனத்தை தவறான பிளவை வேறுபட்டப் பல சர்வதேச தொழிலாளர் தரநிலைகளின் மத்தியில் உருவாக்கியதற்கு விமர்சித்தனர். அவற்றில் பல குறிப்பிடத்தக்க மற்றும் உறுதியான மனித உரிமைகள் தலைப்புக்களை உட்கொண்டவை 1998 ஆம் ஆண்டு பிரகடனத்திலிருந்து நீக்கப்பட்டன. அதில் உடல் நலம் மற்றும் பாதுகாப்பு, வேலை நேரங்கள் போன்றவையாகும். மேலும் குழப்பத்தைக் கூட்ட புதிய முக்கிய கருத்தரங்குகள் அடிக்கடி பிரத்யேகமாக மனித உரிமைகள் என குறிப்பிடப்படுகின்றன. அந்நிலையில் முன்பிருந்த அனைத்து சர்வதேச தொழிலாளர் தரநிலைகள் மனித உரிமைகளாகவே நோக்கப்பட்டன. நியூயார்க் பல்கலைகழகத்தின் ஜான் நார்டன் போமேராய் சட்டப் பேராசிரியர் பிலிப் ஆல்ஸ்டன் மனித உரிமைகள் வாதம் என்றப் பெயரில் 'குறுகிவரும்' சர்வதேச தொழிலாளர் தரநிலைகளைப் பற்றி எழுதியுள்ளார்.
இருப்பினும் கூட இந்த விமர்சனத்தையும் பத்தாண்டு காலம் அதன் வழியேற்பிற்கானதையும் பிரகடனத்தின் வரலாற்று சூழல்களின் பின்னணி வெளிச்சத்தில் வைத்துப் பார்க்க வேண்டும். பல வருடங்களுக்கு சர்வதேச தொழிலாளர் நிறுவனத்தின் நிர்வாகக் குழு சர்வதேச தொழிலாளர் கருத்தரங்குகள் மற்றும் பரிந்துரைகளின் அமைப்பை வகைப்படுத்தியுள்ளது. இந்த வகைப்படுத்தல் பெரியதாக-தொடர்ச்சியாகப் பெரியதாக முன்னுரிமை அடிப்படையை விட தொழில் நுட்ப இயல்புடனிருந்து அதாவது சில தரநிலைகள் இதரவற்றை விட அதிக முக்கியத்துவமுடையது என்பது போன்று இருக்கும். 1980 ஆம் ஆண்டுகளில் பொதுவுடைமை அமைப்புகள் வீழ்ச்சியுடன் முன்னுரிமை தரநிலைகளுக்கான தேவையின் பார்வை வளர்ந்தது. சில குழுக்களில் உலகமயமாக்கல் உண்மையிலேயே நிகழ்விலிருக்கும் தொழிலாளர் தரநிலைகளின் மீது அழுத்தத்தை இடும். மேலும் நிறுவனம் உண்மையில் தற்போது அதற்கான கட்டளையை ஏற்று இதயபூர்வமாக அவற்றை மேம்படுத்த வேண்டும். சில தரநிலைகளின் பகுதிகளில் ஒட்டவைப்பதான கையொப்பங்கள் இடப்படுகின்ற சூழ்நிலையில் இப்பார்வை மேற்கொள்ளப்படுகிறது. இருந்தாலும் குறிப்பிடத்தகுந்த எண்ணிக்கையிலான கையொப்பங்கள் உள்ளன. அதே போல பலசர்வதேச தொழிலாளர் நிறுவனத்தின் கருத்தரங்குகள் பேரளவிலான கையொப்பங்களை ஈர்க்கவில்லை. மேலும் இவற்றில் பலர் பெரும் முக்கியத்துவம் காண்கிற உடன்பாடுகள் இடம் பெற்றுள்ளன. அதிக முன்னுரிமையுடைய தரநிலைகள் எதுவாக இருக்கும் என்பது பற்றிய ஒத்தக் கருத்திற்கு வருவது, அவற்றை எவ்வாறு இயற்றுவது மேலும் என்ன வழிமுறைகளைக் கொண்டு அவற்றை அமலாக்குவது அல்லது மேம்படுத்துவது என்பது ச்ர்வதேச தொழிலாளர் நிறுவனத்திற்குள்ளேயே தொழிலாளர், முதலாளிகள் மற்றும் அரசு குழுக்கள் வேறுபட்ட நிலைகளை எடுப்பதால் கடினமான ஒன்றாகும்.